wannaphong/clean_thaiwikipedia huggingface dataset:
# รูปแบบการไหลของลำน้ำ
รูปแบบการไหลของลำน้ำ  เกิดจากกระบวนการของธารน้ำ มีหลายรูปแบบ ได้แก่Channel Types  University of Wisconsin Stevens Point 

 ลำน้ำแบบตรง 
ลำน้ำแบบตรง  (straight channels) มีรูปร่างคล้ายเส้นตรง แต่ก็หาได้ยากนักในธรรมชาติ

 ลำน้ำแบบเปีย 
thumb|200px|แม่น้ำไวมาคารีรี (Waimakariri) ในประเทศนิวซีแลนด์ ตัวอย่างทางน้ำแบบเปีย

ลำน้ำแบบเปีย (braided channels) มีร่องน้ำเพี่ยง 1 ร่องน้ำและประกอบด้วยสันทรายกลางแม่น้ำ (braid bar)  มีตลิ่งที่ไม่มั่นคง ไม่มีความเป็นเนื้อเดียวกันและถูกกัดเซาะได้ง่ายกว่าแม่น้ำชนิดอื่น ทางน้ำจะดูเหมือนไขว้กันไปมา มีปริมาณตะกอนที่เข้ามาในพื้นที่สูงโดยพื้นที่ที่เกิดการสะสมตัวแบบนี้มีความชันมาก ทำให้เกิดการกัดกร่อนสูง การเคลื่อนย้ายของตะกอนในแนวระนาบทำให้ได้เป็นชั้นทราย(หรือชั้นกรวด) ที่มีรูปร่างเป็นแผ่นหรือเป็นลิ่ม 

 ลำน้ำโค้งตวัด 
thumb|left|200px|แม่น้ำริโอ-เคาโต (Rio-cauto) ที่ประเทศคิวบา ตัวอย่างทางน้ำแบบโค้งตวัด

ลำน้ำโค้งตวัด (meandering channels) มีรูปร่างโค้งตวัดไปมา มีตลิ่งที่มีความมั่นคงมากกว่าทางน้ำแบบเปีย เพราะมีการสะสมตัวบริเวณที่ราบน้ำท่วมถึง (floodplain) ที่หนากว่า มีต้นไม้หรือพืชขึ้นปกคลุมมากกว่า มีปริมาณตะกอนที่เข้ามาคงที่และเป็นบริเวณที่มีความชันน้อย ทำให้เกิดการกัดกร่อนได้ยากกว่าทางน้ำแบบเปีย ลักษณะตะกอนทรายที่แทรกอยู่มักจะถูกล้อมรอบด้วยตะกอนที่มีขนาดละเอียดกว่า

 ลำน้ำประสานสาย 

ลำน้ำประสานสาย (anastomosion channels) มีร่องน้ำหลายร่องน้ำและมีตลิ่งที่มั่นคง มีตลิ่งที่มั่นคงคั่นระหว่างกระแสน้ำกับพื้นที่ที่เป็นที่ราบน้ำท่วมถึง และที่ลุ่มหลังคันดิน (backswamp) ทำให้แม่น้ำมีการเปลี่ยนตำแหน่งน้อยมาก ตะกอนในทางนั้นแบบนี้มีลักษณะเกาะติดกันโดยมีรากไม้ช่วยยืดตะกอน ตะกอนที่พบมีขนาดละเอียดมาก และพอกตัวอยู่หนาในร่องน้ำเดียว
# หุบเขาทรุด
หุบเขาทรุด  เป็นพื้นที่ราบต่ำลักษณะเป็นเส้นยาว ขนาบข้างด้วยพื้นที่ราบสูง หรือแนวเทือกเขา เกิดขึ้นจาก แผ่นเปลือกโลกขยายตัวอันเนื่องจากแรงดึงทางกระบวนการธรณีแปรสัณฐาน ส่งผลให้เกิดรอยแตกที่ผิวเปลือกโลก จนกระทั่งแรงดึงมีปริมาณมากพอ แผ่นเปลือกโลกจะแยกตัวออกจากกัน ส่วนที่อยู่ตรงกลางจะยุบตัวลง เกิดเป็น “กราเบน” มีลักษณะเป็นที่ราบต่ำขนาบข้างด้วยหน้าผามุมสูง หากกการขยายตัวของแผ่นเปลือกโลกยังมีต่อไป ที่ราบต่ำนี้จะมีขนาดใหญ่ขึ้น โดยบล็อกที่สูงด้านข้างแตกออกแล้วยุบตัวลง ต่อเนื่องกลายเป็นแอ่งขนาดใหญ่ การเกิดหุบเขาทรุดเกิดได้ทั้งบนแผ่นทวีป และแผ่นมหาสมุทร

หุบเขาทรุดที่มีการพัฒนาไปมากแล้ว สามารถพบได้กับบริเวณที่มีกระบวนการเกิด แนวสันเขากลางมหาสมุทร ซึ่งเป็นผลมาจากการขยายตัวของพื้นมหาสมุทร ยกตัวอย่างเช่น มหาสมุทร แอตแลนติก เป็นต้น
# สตีเฟน คาร์
สตีเฟน คาร์  เป็นอดีตนักฟุตบอลชาวไอร์แลนด์ โด่งดังเมื่อครั้งเล่นในพรีเมียร์ลีก กับท็อตแนมฮอตสเปอร์ และนิวคาสเซิล ยูไนเต็ด นอกจากนี้ยังเคยเป็นกัปตันทีมเบอร์มิงแฮม ซิตี 

ในทีมชาติสตีเฟน คาร์ลงเล่นให้กับทีมชาติสาธารณรัฐไอร์แลนด์ เล่นตำแหน่งแบ็กขวา
# สกอตต์ แดนน์
สกอตต์ แดนน์  เกิดเมื่อวันที่ 14 กุมภาพันธ์ ค.ศ. 1987 ในลิเวอร์พูล นักฟุตบอลชาวอังกฤษ ปัจจุบันเล่นอยู่กับสโมสรฟุตบอลเบอร์มิงแฮมซิตี
# เครก การ์ดเนอร์
เครก การ์ดเนอร์ (เกิด 25 พฤศจิกายน ค.ศ. 1986)  เป็นนักฟุตบอลชาวอังกฤษ  ปัจจุบันเล่นให้กับสโมสรฟุตบอลซันเดอร์แลนด์
แหล่งข้อมูลอื่น
# แบร์รี เฟอร์กูสัน
แบร์รี เฟอร์กูสัน  (เกิด 2 กุมภาพันธ์ ค.ศ. 1978) เป็นนักฟุตบอลชาวสกอตแลนด์ ปัจจุบันเล่นให้กับสโมสรฟุตบอลเบอร์มิงแฮมซิตี ในพรีเมียร์ลีก
# ริชาร์ด สเตียร์แมน
ริชาร์ด เจมส์ ไมเคิล สเตียร์แมน (เกิด 19 สิงหาคม ค.ศ. 1987) เป็นนักฟุตบอลชาวอังกฤษ  ปัจจุบันเล่นให้กับสโมสรฟุตบอลฮัดเดอส์ฟีลด์ทาวน์ในอีเอฟแอลแชมเปียนชิป
# ปุ๋ยหมัก
ปุ๋ยหมัก คือปุ๋ยที่ได้จากการหมักสารอินทรีย์ให้สลายตัวผุพังตามธรรมชาติ โดยนำสิ่งเหล่านั้นมากองรวมกัน รดน้ำให้ชื้น แล้วปล่อยทิ้งไว้ให้เกิดการย่อยสลายตัวโดยกิจกรรมของจุลินทรีย์ จึงนำไปใช้ปรับปรุงดิน
# ไมเคิล ไคต์ลี
ไมเคิล ไคต์ลี  เกิดเมื่อวันที่ 24 มกราคม ค.ศ. 1986  ประเทศอังกฤษ ให้กับวุลเวอร์แฮมป์ตันวอนเดอเรอส์ ในพรีเมียร์ลีก
# โรนัลด์ ซูบาร์
โรนัลด์ ซูบาร์  เกิดวันที่ 20 กันยายน ค.ศ. 1985 เป็นนักฟุตบอลชาวฝรั่งเศส บอล ปัจจุบันเล่นให้กับวุลเวอร์แฮมป์ตันวอนเดอเรอส์
# พระธรรมนูญ
คำสำคัญว่า "พระธรรมนูญ" อาจหมายถึง

 พระทำนูน - กฎหมายกลุ่มแรกใน ประชุมกฎหมายรัชกาลที่ 1 ซึ่งแบ่งเป็นสองหมวด หมวดแรกว่าด้วยเขตอำนาจของศาล อีกหมวดว่าด้วยตราประจำตำแหน่งเจ้าพนักงานต่าง ๆ
 พระธรรมนูญศาลยุติธรรม - กฎหมายไทยประเภทพระราชบัญญัติ ซึ่งว่าด้วยเขตอำนาจศาล
 เจ้ากรมพระธรรมนูญ - เจ้าพนักงานฝ่ายทหารซึ่งมีหน้าที่ทางกฎหมาย
 กรมพระธรรมนูญ - หน่วยงานของเจ้ากรมพระธรรมนูญ
 พระธรรมนูญทหาร - เจ้าพนักงานฝ่ายทหารบกในประเทศไทย ซึ่งมีหน้าที่ทางกฎหมาย
 พระธรรมนูญทหารอากาศ - เจ้าพนักงานฝ่ายทหารอากาศในประเทศไทย ซึ่งมีหน้าที่ทางกฎหมาย
 พระธรรมนูญทหารเรือ - เจ้าพนักงานฝ่ายทหารเรือในประเทศไทย ซึ่งมีหน้าที่ทางกฎหมาย
# The Acting Queen ล้านฝันสนั่นจอ
The Acting Queen ล้านฝันสนั่นจอ เป็นรายการเรียลลิตีโชว์การประกวดนักแสดงรายการแรกของประเทศไทย เพื่อหาผู้ชนะมาแสดงเป็นนักแสดงในภาพยนตร์จริง ดำเนินรายการโดย มาช่า วัฒนพานิช ซึ่งเป็นรายการแรกที่เธอเป็นพิธีกร และมีครูสอนการแสดง (Acting Coach) คือ มารุต สาโรวาท รวมถึงมี กิติกร เพ็ญโรจน์ ผู้อำนวยการผลิตรายการ เป็นคอมเมนเตเตอร์ ผลิตโดย บริษัท แฮฟเอกู๊ดดรีม จำกัด ออกอากาศทางสถานีโทรทัศน์โมเดิร์นไนน์ทีวี จำนวน 2 ฤดูกาล เริ่มออกอากาศครั้งแรกเมื่อวันที่ 28 พฤศจิกายน พ.ศ. 2553

 รูปแบบรายการ 
ผู้เข้าแข่งขันที่ผ่านการคัดเลือกจากรอบ Audition จะเข้ามาแข่งขันในรายการ โดยในแต่ละสัปดาห์ จะมีโจทย์จากผู้กำกับ 10 คนให้ผู้เข้าแข่งขันแสดง โดยมี มาช่า วัฒนพานิช, มารุต สาโรวาท, กิติกร เพ็ญโรจน์ และผู้กำกับในโจทย์นั้น ๆ ร่วมตัดสิน ผู้ที่แสดงไม่ดีในแต่ละสัปดาห์จะถูกคัดออกจากการแข่งขัน แบ่งออกเป็น 3 ช่วง คือ
ช่วงบททดสอบ ของ มาช่า
Acting class ห้องเรียนการแสดง
Director
 ฤดูกาล 

 ฤดูกาล วันที่ออกอากาศ ผู้ชนะเลิศ รองชนะเลิศ  ผู้ถูกคัดออก (เรียงตามการคัดออก) จำนวนผู้แข่งขัน1 28 พฤศจิกายน 2553ธิติรัตน์ โรจน์แสงรัตน์รติกาล ศรศิลป์กานต์พิชชา พิชยศทอปัด คำนึงการณิชาวรินทร์ เบิกอรุณรุ่ง, ปิ่นเกล้า นรารักษ์, สุทัศสรณ์ สัจจะภูริภูมิ, นัชชา เอกธีรประภา, กุณฑิฏา ชาติสมบูรณ์ชัย, สิริกร ประเสริฐสิทธิกุล, นัชชา เอกธีรประภา, พัชรา นาคะวรังค์  1223 ธันวาคม 2554จิรศักดิ์ บุญมีธรินธร เจนวาณิชย์จันทร์นิพา แก่นสารชัยภัทร ปิติสุตระกูลณฐวรรณ บุญมาแย้ม อรรณพ ชื่นหิรัญ, พัชรา ทับทอง, ชุมพล สุนทรศรีพิทักษ์ ผู้ที่เข้าแข่งขันที่ไม่ผ่านการคัดเลือก : วรฤทธิ์ นิลกลม , ธรรศปกรณ์ เธียดใส , ภาณรินด์ ชุบมะโน , ลักษมณ เตชะสิริวิชัย , พรชัย จารวิจิตร , ธีรวัฒน์ ธนิชสิรวิชย์ , ปริชญา เอี่ยมจิตร์ , ศรินภัสร์ ลิ้มพรกฤติวงษ์ , ทัศนัย ชะอุ่มดี , อทิดินนท์ ตู้จินดา , ลัดดาวรรณ วันณ , พัชรฎา สุรภาพ , ตฤณ สืบจากอินทร์ , สิงห์สมุทร เสริมสร้างสุข , กรดาว พัฒนถาบุตร , ธัญญภัสร์ ทิพยเมธาพันธ์24
# ไซมอน เดวิส
ไซมอน เดวิส  เกิดเมื่อวันที่ 23 ตุลาคม ค.ศ. 1979  เป็นนักฟุตบอลชาวเวลส์ปัจจุบันเล่นอยู่กับสโมสรฟุตบอลฟูแลม ในเอฟเอพรีเมียร์ลีก ของประเทศอังกฤษ โดยเดวิสปกติจะเล่นในตำแหน่งกองหลัง
# สตีเฟน เคลลี
สตีเฟน ไมเคิล เคลลี  เกิดเมื่อวันที่ 6 กันยายน ค.ศ. 1983 เป็นนักฟุตบอลชาวไอร์แลนด์เหนือ ปัจจุบันเล่นอยู่กับสโมสรฟุตบอลฟูแลม ในเอฟเอพรีเมียร์ลีก ของประเทศอังกฤษ เล่นตำแหน่งกองหลัง และแบ็กขวา และเล่นให้กับทีมชาติไอร์แลนด์เหนือ
# เควิน ฟิลลิปส์
เควิน ฟิลลิปส์  อดีตนักฟุตบอลอาชีพชาวอังกฤษ และอดีตกองหน้าทีมชาติอังกฤษ 

ฟิลลิปส์ มีชื่อเต็มว่า เควิน มาร์ก ฟิลลิปส์ (Kevin Mark Phillips) เกิดเมื่อวันที่ 25 กรกฎาคม ค.ศ. 1973 Hugman, Barry, ed. (2005). The PFA Footballers' Who's Who 2005/2006. Queen Anne Press. p. 323. ISBN 978-1-85291-662-6. เคยโด่งดังมีชื่อเสียงมาก่อนกับซันเดอร์แลนด์ ในราวปี ค.ศ. 1999–2000 ในช่วงที่ซันเดอร์แลนด์เลื่อนชั้นขึ้นมาเล่นในพรีเมียร์ลีก รวมถึงติดทีมชาติอังกฤษอยู่ช่วงหนึ่งด้วยเป็นระยะเวลาสั้น ๆ

ปัจจุบัน ฟิลลิปส์ ทำหน้าที่เป็นผู้ฝึกสอนคนหนึ่งให้กับเลสเตอร์ซิตี สโมสรสุดท้ายที่ฟิลลิปส์ลงเล่นให้ด้วยในฐานะนักฟุตบอลอาชีพ
# ชุดปฏิกิริยาของโบเวน
ชุดปฏิกิริยาของโบเวน  เป็นหลักศึกษาปฏิกิริยาของการตกผลึกในหินอัคนี พัฒนาขึ้นโดยนอร์แมน แอล. โบเวน ในปี ค.ศ. 1928 เริ่มจากการนำหินบะซอลต์สด ๆ มาบดให้ละเอียด แล้วเผาที่อุณหภูมิมากกว่า 1800 องศาเซลเซียส และปล่อยให้เย็นตัวอย่างรวดเร็วภายใต้อุณหภูมิห้อง เพื่อให้รู้ว่า ณ อุณหภูมินั้น ๆ เกิดสมดุลไม่มีการเปลี่ยนแปลงอีกแล้ว และสามารถเก็บสมดุลที่อุณภูมินั้น ๆ ไปศึกษาต่อได้ และ หลังจากนั้นศึกษาแร่ที่เกิดในช่วงอุณหภูมิต่างๆ ว่าเกิดแร่อะไรบ้าง ตกผลึกอย่างไรบ้าง

 รูปแบบอุณหภูมิ 
 ชุดปฏิกิริยาแบบต่อเนื่อง 
ประกอบด้วยกลุ่มแร่ชนิดเดียวกัน คือ แพลจิโอเคลส (Plagioclase) ซึ่งปฏิกิริยาของชุดนี้ เป็นการลดปริมาณของแคลเซียม (Ca) และเพิ่มปริมาณโซเดียม (Na) เมื่ออุณหภูมิลดลง ไม่ใช่เป็นการเปลี่ยนเป็นแร่ใหม่แต่เป็นการเปลี่ยนแปลงองค์ประกอบของแร่เดิม  ซึ่งจากปฏิกิริยาดังกล่าว ทำให้เกิดการแลกเปลี่ยนประจุบวก โดยมีลักษณะเหมือนการแพร่ของประจุบวกจากข้างนอก เข้าสู้ด้านใน ที่เรียกว่า Solid Solution ทำให้เกิดลักษณะของ Zone Plagioclase เกิดขึ้น

 ชุดปฏิกิริยาแบบไม่ต่อเนื่อง 
ประกอบด้วยแร่ตัวใหม่ที่เกิดขึ้นตลอดเวลา โดยมีธาตุอื่น ๆเข้ามาประกอบในพันธะมากขึ้น โดยมีอุณภูมิที่เริ่มตกผลึกสูงกว่าชุดปฏิกิริยาแบบต่อเนื่อง
แร่ชนิดแรกที่เริ่มตก คือกลุ่มแร่โอลิวีน (Olivine) (Mg,Fe)SiO4  ต่อมาแร่โอลิวีนที่เหลือจากการตกผลึก จะทำปฏิกิริยากับแมกมารอบๆ แล้วเกิดการหลอมละลายขึ้น จากนั้น form เป็นแร่ตัวใหม่เกิดขึ้น คือ ไพรอกซีน (Pyroxene) (Ca,Na),(Fe,Mg,Al)(Si2O6)  เมื่อไพรอกซีนเริ่มไม่สเถียร จะเริ่มทำปฏิกิริยากับแมกมาเกิดเป็นแอมฟิโบล (Amphibole) (สูตรของแอมฟิโบลจะเริ่มมีความซับซ้อนมากขึ้น)
# ลูกลุงขี้เมา
ลูกลุงขี้เมา เป็นสตูดิโออัลบั้มลำดับที่ 25 ของวงคาราบาว ออกวางจำหน่ายในเดือนสิงหาคม พ.ศ. 2550    ในนามบริษัท วอร์นเนอร์ มิวสิก ไทยแลนด์ โดยเป็นอัลบั้มที่ทำขึ้นเนื่องในโอกาสครบรอบ 25 ปีของวง ออกจำหน่ายในรูปแบบ เทปคลาสเซ็ท จำนวน 2 ชุด + ซีดี และ วีซีดี คาราโอเกะ จำนวน 2 แผ่น รวมทั้งสิ้น 18 เพลง และเป็นอัลบั้มชุดสุดท้ายของวงคาราบาวที่ทำออกมาในรูปแบบเทปคลาสเซ็ท

  ประวัติ 
"ลูกลุงขี้เมา" เป็นเพลงนำของอัลบั้มที่มีเนื้อหาสืบเนื่องมาจากเพลง ลุงขี้เมา ในอัลบั้มชุดแรกของวงคาราบาวที่ออกในปี พ.ศ. 2524 ทางวงจึงนำชื่อเพลงมาตั้งชื่ออัลบั้ม เพื่อให้สมกับโอกาสที่วงคาราบาวเดินทางมาตลอด 25 ปี  โดยเป็นอัลบั้มแรกที่มีการปรับปรุงวงให้เป็นแบบปัจจุบัน คือ เหลือสมาชิก 8 คน เนื่องจาก น้อง - ศยาพร สิงห์ทอง ขอลาออกจากวงด้วยปัญหาสุขภาพ นอกจากนั้นยังได้ กีรติ พรหมสาขา ณ สกลนคร อดีตสมาชิกวงมาร่วมงานชั่วคราวด้วย  

เนื่องด้วยเป็นอัลบั้มที่บรรจุเพลงทั้งสิ้น 18 เพลง ทำให้ความยาวของอัลบั้มไม่พอที่จะทำเป็นแผ่นเดียว จึงมีการแบ่งภาคออกเป็น 2 แผ่น แผ่นละ 9 เพลง โดยระบุชื่อภาคให้เป็นไปตามคอนเซ็ปต์เนื้อหาในแต่ละภาค โดยภาคแรกคือ ก้าวหน้า ได้แก่ เพลงที่มีเนื้อหาพูดถึงเรื่องราวในอนาคต และภาคที่สองคือ ก้าวหลัง ได้แก่ เพลงที่มีเนื้อหาพูดถึงเรื่องที่ผ่านมาในอดีต และเพลงเนื้อหาเสียดสีสังคม โดยเพลงในอัลบั้มมีเรื่องราวที่หลากหลาย ทั้งเรื่องการเมือง ความสามัคคี การกตัญญูรู้คุณแผ่นดิน ชีวิตผู้คน กระแสสังคมในขณะ รวมทั้งเพลงประกอบโฆษณา และเพลงประกอบละคร  

แอ๊ด - ยืนยง โอภากุล แต่งเพลงในอัลบั้มนี้จำนวน 10 เพลง และยังได้รับเกียรติจากนักแต่งเพลงกิตติมศักดิ์ อาทิ ฯพณฯ พล.อ. เปรม ติณสูลานนท์ อดีตนายกรัฐมนตรี อดีตประธานองคมนตรีและรัฐบุรุษ ในเพลง "เกิดมาต้องตอบแทนบุญคุณแผ่นดิน"25 ปี ลูกลุงขี้เมา ใน warnermusic ซึ่งทางวงนำมาเรียบเรียงใหม่ ร่วมด้วย พล.ต.ต. สุรศักดิ์ สุทธารมณ์, พยัพ คำพันธุ์, ทิวา สาระจูฑะ เป็นต้น 25 ปี ลูกลุงขี้เมา ใน warnermusic

รายชื่อเพลง
Disc 1 : ก้าวหน้าDisc 2 : ก้าวหลัง

 สมาชิกภายในวง
 ยืนยง โอภากุล (แอ๊ด) :กีตาร์, ร้องนำ, ร้องประสาน
 ปรีชา ชนะภัย (เล็ก) :กีตาร์, ซอ, ร้องนำ, ร้องประสาน
 เทียรี่ เมฆวัฒนา (เทียรี่) :กีตาร์, ร้องนำ, ร้องประสาน
 อนุพงษ์ ประถมปัทมะ (อ๊อด):กีตาร์เบส
 ลือชัย งามสม (ดุก) :คีย์บอร์ด,  ทรัมเป็ต, ร้องประสาน
 ขจรศักดิ์ หุตะวัฒนะ (หมี):กีตาร์, แมนโดลิน, ร้องประสาน
 ชูชาติ หนูด้วง (โก้):กลอง
 ธนะสิทธิ์ พันธุ์พงษ์ไทย (อ้วน):กลอง, ร้องประสาน
 กีรติ พรหมสาขา ณ สกลนคร (เขียว):กีตาร์, ร้องนำ 

 นักดนตรีอื่นที่ร่วมงาน
 สุเทพ ปานอำพัน :กีตาร์เบส
 สุวรรณ มโนษร :ไวโอลิน
 ดารารัตน์ หุตะวัฒนะ :ฟลุท, ร้องประสาน
 ดาราเรศ หุตะวัฒนะ :ร้องประสาน
 ธนากร ธูปแก้ว :คีย์บอร์ด, บันทึกเสียง, มิกซ์ดาวน์, มาสเตอร์ริ่ง
 อ.เลอเกียรติ มหาวินิจฉัยมนตรี :ซอ (เพลง แม่ของร้องไห้)
 สนอง โสตถิลักษณ์ :มิกซ์ดาวน์, มาสเตอร์ริ่งข้อมูลอัลบั้ม คาราบาว ชุดที่ ๒๕ ลูกลุงขี้เมา
# เช่า อี้ฟู
เช่า อี้ฟู (邵逸夫, shào yì fū) หรือ เช่า เหรินเหลิง (邵仁楞, shào rén léng) หรือ เซอร์ รัน รัน ชอว์ (Sir Run Run Shaw), ซีบีอี (19 พฤศจิกายน ค.ศ. 1907ในหนังสือ Who's Who 2007: an Annual Biographical Dictionary ระบุว่าเช่า อี้ฟูเกิดวันที่ 14 ตุลาคม ความจริงแล้วเขาเกิดวันที่ 14 เดือน 10 ตามปฏิทินจีน ซึ่งตรงกับวันที่ 23 พฤศจิกายน ค.ศ. 1907 - 7 มกราคม ค.ศ. 2014) เป็นนักธุรกิจผู้สร้างภาพยนตร์ และภาพยนตร์โทรทัศน์ชาวฮ่องกง

เช่า อี้ฟูเกิดที่เมืองหนิงปัว มณฑลเจ้อเจียง เป็นบุตรคนสุดท้องในจำนวน 6 คนของเช่า ยฺวี่เซฺวียน (邵玉轩) พ่อค้าสิ่งทอจากเซี่ยงไฮ้  เช่า อี้ฟูเริ่มธุรกิจภาพยนตร์ตั้งแต่อายุ 19 ปี โดยร่วมกับพี่ชายคนที่สาม ชื่อ เซ่า เหรินเหมย์ (邵仁枚) ก่อตั้งบริษัทจัดจำหน่ายภาพยนตร์ และเป็นเจ้าของโรงภาพยนตร์ในสิงคโปร์ขึ้นในปี 1924  และก่อตั้งสตูดิโอผู้สร้างภาพยนตร์ขึ้นในปี 1930 ใช้ชื่อว่า South Sea Film ต่อมาได้เปลี่ยนชื่อเป็น ชอว์บราเดอร์สสตูดิโอโดยเป็นการเลียนแบบทั้งชื่อและเครื่องหมายการค้าของ วอร์เนอร์บราเธอร์ส 

เช่า อี้ฟูเป็นผู้ก่อตั้งบริษัท Television Broadcasts Limited หรือ ทีวีบี เป็นผู้ผลิตรายการโทรทัศน์ของฮ่องกงขึ้นในปี 1967
# ลัว เลี่ย
ลัว เลี่ย  เป็นนักแสดงภาพยนตร์จีนกำลังภายในชาวฮ่องกง 

ลัว เลี่ยเกิดที่เมืองเปอมาตังซียันตาร์ ทางตอนเหนือของเกาะสุมาตรา ประเทศอินโดนีเซีย บิดามารดามาจากมณฑลกวางตุ้ง และส่งเขากลับไปอยู่ฮ่องกงตั้งแต่เมื่อยังเป็นวัยรุ่น  เขาเริ่มฝึกฝนศิลปะป้องกันตัวและร่วมแสดงภาพยนตร์ของชอว์บราเดอร์ส ตั้งแต่ปี ค.ศ. 1962 เมื่ออายุได้ 23 ปี มีชื่อเสียงในช่วงปลายทศวรรษ 1960 ถึง 1970  

ลัว เลี่ย เสียชีวิตด้วยวัย 63 ปี ที่เมืองเชินเจิ้น เนื่องจากอาการหัวใจล้มเหลว
# ภาษาเต็ยโบ่ย
ภาษาเต็ยโบ่ย  หรือ ภาษาฝรั่งเศสอันนัม เป็นภาษาพิดจิน (pidgin) ที่มีพื้นฐานมาจากภาษาฝรั่งเศสที่ตายแล้วในเวียดนาม เคยใช้พูดในบริเวณท่าเรือที่สำคัญของอาณานิคมอินโดจีนฝรั่งเศส เกิดขึ้นเมื่อราว พ.ศ. 2405 ได้รับอิทธิพลจากภาษาเวียดนาม ภาษาฝรั่งเศส ภาษาอังกฤษ ภาษาชวา และภาษาโปรตุเกส ใช้สื่อสารระหว่างชาวฝรั่งเศสกับชาวเวียดนามจนถึง พ.ศ. 2497 ปัจจุบันเลิกใช้แล้ว

ตัวอย่าง
 เต็ยโบ่ย ภาษาฝรั่งเศสมาตรฐาน  ภาษาอังกฤษตรงตัว  ความหมายภาษาอังกฤษ  แปลไทย     Me hunger  I am hungry  ผม/ฉันหิว   Ma tasse  Me cup  My cup  แก้วของผม/ฉัน   Il a la permission de se reposer  Him have permission rest [นาม]  He has permission to rest  เขาได้รับอนุญาตให้พักผ่อน   Demain, je retourne à la campagne  Tomorrow me return [นาม] countryside  Tomorrow, I return to the countryside  พรุ่งนี้ ผม/ฉันจะกลับไปยังชนบท   Si vous ne me payez pas, j'arrêterai de travailler  You not money, me stop work [นาม]  If you don't pay me, I'll stop working  ถ้าคุณไม่จ่าย ผม/ฉันจะหยุดทำงาน   Monsieur est content d'aller danser  Mister happy to go to dance  The gentleman is happy to go dance  ท่านสุภาพบุรุษยินดีที่จะไปเต้นรำ   Il la frappe  Him her to hit  He hits her  เขาตีเธอ   Bon, n'y va pas  Good, not to go  Good, don't go  ดี ไม่ต้องไป   Je ne travaillerai pas  Not work [นาม]  I won't work  ผม/ฉันไม่ทำงาน   Assez, je n'en sais rien  Enough, not to know  Enough, I don't know  พอได้แล้ว ผม/ฉันไม่รู้   J'ai compris ce que tu as dit  Me understood you to speak  I've understood what you've said  ผม/ฉันเข้าใจในสิ่งที่คุณพูด
(Bickerton 1995: 163) 

ดูเพิ่ม
อินโดจีนของฝรั่งเศส
ภาษาฝรั่งเศส
ภาษาเวียดนาม
# จันผา
จันผา หรือ จันทร์ผา เป็นไม้ประดับที่มีอยู่แถบตามป่าเขาในประเทศไทย มีความสูงประมาณ 5 - 7 ฟุต ลำต้นมีความแข็งแรงมาก จะมีการแตกใบตรงบริเวณยอด ใบมีสีเขียวเข้ม ลักษณะเป็นรูปหอก ขนาดใบเรียวและยาว ปลายใบจะมีรูปแบบแหลมใบยาวประมาณ 45-50 cm และมีความกว้างที่ประมาณ 4-5 cm ส่วนใหญ่จะนิยมปลูกประดับไว้ที่สนามหญ้าและใช้ตกแต่งร่วมกับสวนหินจันทร์ผานั้นมีหลายชื่อ บ้างก็เรียกว่า "จันทร์แดง" หรือ "ลักจั่น" ชอบขึ้นบริเวณหน้าผา

 ลักษณะทางพฤกษศาสตร์ 
เป็นไม้พุ่มที่มีขนาดใหญ่หรือไม้ต้นขนาดเล็ก แต่จะไม่ผลัดใบ ลำต้นจะกลมๆ คล้ายต้นหมาก และเปลือกของลำต้นจันทร์ผานั้นจะมีสีเทาๆ  ส่วนใบจะแตกเป็นช่อๆ โดยจะแตกบริเวณปลายยอดเท่านั้น เรือนยอดเป็นรูปทรงไข่ เมื่อต้นโตจะแผ่กว้างขยายออกไป เปลือกต้นสีน้ำตาลหรือน้ำตาลปนเทา แตกเป็นร่องตามยาว

ใบเดี่ยว เรียงเวียนสลับถี่ ๆ ที่ปลายกิ่ง  ใบรูปแถบยาวแคบ  กว้าง 4-5 เซนติเมตร  ยาว 45-60 เซนติเมตร   ปลายใบแหลม  โคนใบแผ่เป็นกาบหุ้มลำต้น ผิวใบด้านบนสีเขียวเข้ม ก้านใบเป็นกาบหุ้มซ้อนทับ กันรอบลำต้น  

ดอกสีขาวนวลตรงกลางดอกมีจุดสีแดง   มีกลิ่นหอม  ออกเป็นช่อแบบช่อแยกแขนงขนาดใหญ่ตามซอกใบที่ปลายกิ่ง  มีดอกจำนวนมาก  กลีบดอก 6 กลีบ ผลสด  ทรงกลมขนาดเล็กอยู่รวมกันเป็นพวง  ผลอ่อนสีเขียว  ผลแก่สีแดงคล้ำ  มีเมล็ดเดียว

 ประโยชน์ 
แก่นมีสรรพคุณบำรุงระบบภายในร่างกายคือหัวใจและ แก้เลือดออกตามไรฟัน

 แหล่งข้อมูลอื่น  
 http://agkc.lib.ku.ac.th
 http://clgc.rdi.ku.ac.th/index.php/rs/fragrant/366-dracaena 
 http://www.maipradabonline.com/maipradabex/junpha.htm 
 http://www.kasetporpeang.com/forums/index.php?topic=9576.0 
 http://www.oknation.net/blog/rakjunpa
 http://krudada.spaces.live.com/blog/cns!D0F59E76A9B96E27!171.entry?wa=wsignin1.0&sa=263678128
หมวดหมู่:ไม้ดอกไม้ประดับ
# สตีเวน รีด
สตีเวน จอห์น รีด   เป็นนักฟุตบอลชาวอังกฤษเชื้อสาย ไอร์แลนด์เหนือ เกิดเมื่อวันที่ 10 มีนาคม ค.ศ. 1981 เล่นในตำแหน่งรับ ปัจจุบันเล่นให้กับสโมสรฟุตบอลเวสต์บรอมมิชอัลเบียนในพรีเมียร์ลีกของอังกฤษ
# เกรอัม ดอร์แรนส์
เกรอัม ดอร์แรนส์  เกิดเมื่อวันที่ 5 พฤษภาคม ค.ศ.1987  เป็นนักฟุตบอลชาวสกอตแลนด์ ปัจจุบันเล่นอยู่กับสโมสรฟุตบอลเวสต์บรอมมิชอัลเบียนในเอฟเอพรีเมียร์ลีกของประเทศอังกฤษ โดยปกติดอร์แลนด์จะเล่นในตำแหน่งกองกลาง
# สโมสรฟุตบอลอำนาจ ยูไนเต็ด
สโมสรฟุตบอลอำนาจ ยูไนเต็ด เป็นสโมสรฟุตบอลในประเทศไทย ตั้งอยู่ที่อำเภอเมือง จังหวัดอำนาจเจริญ ปัจจุบันอยู่ในไทยแลนด์ อเมเจอร์ลีก

โดยสโมสรก่อตั้งขึ้นในปี พ.ศ. 2554 ในชื่อ อำนาจเจริญ ทาวน์ และ ได้เปลี่ยนชื่อเป็น อำนาจ โปลี ยูไนเต็ด ในปี พ.ศ. 2557 ก่อนจะเปลี่ยนชื่อเป็น อำนาจ ยูไนเต็ด ในปี พ.ศ. 2560

 ประวัติ 
อำนาจเจริญ ทาวน์
ชมรมฟุตบอลจังหวัดอำนาจเจริญได้มีแนวความคิดที่จะเข้าร่วมการแข่งขันฟุตบอลลีกภูมิภาค ดิวิชั่น 2 และมีโอกาสที่จะเข้าร่วมการแข่งขันการแข่งขันในฤดูกาล 2553 แต่กลับประสบปัญหาทางด้านความพร้อมของสนาม จึงทำให้ไม่สามารถเข้าร่วมการแข่งขันในฤดูกาลดังกล่าวได้ ความไม่พร้อมของผู้บริหารภายในจังหวัด ทำให้อำนาจเจริญเป็นหนึ่งในไม่กี่จังหวัดที่ไม่มีทีมฟุตบอลเข้าร่วมแข่งขันลีกภูมิภาคในยุคที่กำลังรุ่งเรือง

ต่อมาสำนักงานเทศบาลเมืองอำนาจเจริญ ได้ตั้งงบประมาณซ่อมแซมและปรับปรุงสนามฟุตบอลจนผ่านเกณฑ์มาตรฐานและสามารถเข้าร่วมการแข่งขันได้เป็นครั้งแรกในฤดูกาล 2554 โดยหลังจากได้สิทธิเข้าร่วมการแข่งขันแล้ว ได้ก่อตั้งขึ้นเป็น สโมสรฟุตบอลอำนาจเจริญ ทาวน์ และใช้ มด เป็นสัญลักษณ์ของสโมสร เนื่องจากชื่อทีมในภาษาอังกฤษคือ Amnat Town มีตัวย่อ A.N.T. อีกทั้งยังสื่อถึงว่าอำนาจเจริญเคยเป็นส่วนหนึ่งของจังหวัดอุบลราชธานี ซึ่งมีชื่อเดิมว่า ดอนมดแดง
 โดย อำนาจเจริญ ทาวน์ ได้รับฉายาว่า มดพิฆาต

อำนาจ โปลี ยูไนเต็ด
พ.ศ. 2556 สโมสรประสบปัญหาด้านงบประมาณและการเงิน แต่ก็ยังสามารถแข่งขันในลีกภูมิภาค ดิวิชัน 2 ฤดูกาล 2556 ได้จนจบฤดูกาล โดยสโมสรจบฤดูกาลด้วยอันดับที่ 12 ในโซนภาคตะวันออกเฉียงเหนือ และหลังจบฤดูกาลมีข่าวว่าทางผู้บริหารของสโมสรอาจยุบทีมเนื่องจากประสบปัญหาทางการเงิน

จนกระทั่งในเดือนพฤศจิกายน พ.ศ. 2556 วิทยาลัยอาชีวศึกษาโปลีเทคอำนาจเจริญ ได้เข้ามาเป็นผู้สนับสนุนหลักของสโมสร โดยมีประธานสโมสร คือ นางจันทร์เพ็ญ ประเสริฐศรี จึงได้มีการเปลี่ยนชื่อสโมสรเป็น อำนาจ โปลี ยูไนเต็ด และใช้ชื่อนี้ในการลงแข่งขันครั้งแรกในลีกภูมิภาค ดิวิชัน 2 ฤดูกาล 2557 เป็นต้นมา

 โลโก้ทีม
# ไซมอน ค็อกซ์
ไซมอน ริชาร์ด ค็อกซ์  เกิดวันที่ 28 เมษายน ค.ศ.1987  เป็นนักฟุตบอลชาวอังกฤษ ปัจจุบันเล่นอยู่กับสโมสรฟุตบอลเวสต์บรอมมิชอัลเบียนในเอฟเอพรีเมียร์ลีกของประเทศอังกฤษ โดยปกติค็อกซ์จะเล่นในตำแหน่งกองหน้า
# ไคร้น้ำ
ไคร้น้ำ หรือ ไคร้, ไค้, ไค้น้ำ (ไทย-พายัพ), หึยที้ (กะเหรี่ยง-ฮ่องสอน), แร่(ตราด), ไคล้น้ำ(ยะลา), ไคล้หิน(หลังสวน), กะแลแร, แกลแร(มะลายู-ยะลา) เป็นพรรณไม้ยืนต้น หรือลำต้นแตกออกมาเป็นกอก็มีลักษณะของต้นจะกลม ๆ ขนาดเท่าต้นอ้อยก็มี ลำต้นจะไม่ใหญ่มากนัก และอาจจะเท่านิ้วก้อยหรือนิ้วมือก็มี รากของต้นเป็นฝอยรวมกันเป็นกระจุกใหญ่ มีเนื้อในสีขาวเปลือกสีน้ำตาลคล้ำใบเดี่ยว ลักษณะของใบจะแคบและยาวคล้ายใบของต้นชองระอา แต่จะหนา และสากระคายมือ ขนาดของใบกว้างประมาณ 0.5-1 นิ้วยาว 4-6 นิ้ว มีสีเขียว

เป็นพรรณไม้ที่ขึ้นอยู่ตามริมน้ำหรือริมห้วย ซึ่งรากของต้นนั้นจะแช่อยู่ในน้ำเป็นฝอยเป็นไม้ที่เกิดขึ้นเองตามธรรมชาติ ขยายพันธุ์ด้วยการแยกต้น ส่วนมากจะพบทางภาคเหนือ จังหวัดที่มีมากคือ ตาก หรือมีขึ้นไปเรื่อยตามเกาะแก่งลำน้ำปิง

ราก นำมาใช้ปรุงเป็นยา แก้กษัย ขับปัสสาวะ แก้ไข้เซื่องซึม เบาพิการ นอกจากนี้ยอดอ่อนของต้นยังใช้รับประทาน จิ้มกับน้ำพริกได้อร่อยอีกด้วย และเนื้อไม้ภายในเปลือกนั้น นำมาหั่นเป็นชิ้นเล็ก ๆ คั่วผสมยาสูบซึ่งทางเหนือจะเรียกว่า ขี้โย
# จิน เชาฉฺวิน
จิน เชาฉฺวิน (เกิด 26 พฤศจิกายน ค.ศ. 1951) เป็นนักแสดงชาวไต้หวัน  ที่ได้รับรางวัล Golden Bell Award ซึ่งมีชื่อเสียงในภูมิภาคเอเชียตะวันออกและเอเชียตะวันออกเฉียงใต้ จากการแสดงเป็น เปาบุ้นจิ้น ข้าราชการจีนโบราณ ในละครโทรทัศน์เรื่อง เปาบุ้นจิ้น ในปี 1993 ในปี 2012 เขาได้แสดงเป็น เปาบุ้นจิ้น ในละครโทรทัศน์มากกว่า 700 ตอนที่ผลิตในไต้หวันฮ่องกงจีนแผ่นดินใหญ่และสิงคโปร์ ในปี 1997 เขาให้ทุนสร้าง "Chao-chun Film Studio" ในเมืองชิงเต่า ประเทศจีน เพื่อถ่ายทำละครโทรทัศน์เกี่ยวกับเปาบุ้นจิ้นหน้า 4 บันเทิง, ท่านเปาฯนำทัพนักร้องจีนเปิดสถานีเพลงไทย. จุดประกาย. กรุงเทพธุรกิจปีที่ 29 ฉบับที่ 9986: วันจันทร์ที่ 25 มกราคม พ.ศ. 2559

 ผลงานการแสดง 

 ภาพยนตร์ 
ปีเรื่องรับบทหมายเหตุ ค.ศ. 1979  The Fate (索命三娘)   ค.ศ. 1994  Family Affairs (清官難審)   ค.ศ. 1995  No Justice for All (真相)    ค.ศ. 2005  A Game of Cat and Mouse (包青天之五鼠鬥御貓)  เปา เจิ่ง  also ผู้เขียนบทภาพยนตร์

 ละครโทรทัศน์ 
ปีเรื่องรับบทหมายเหตุ ค.ศ. 1986  Imperial Consort Yang (楊貴妃)  Gao Lishi  ค.ศ. 1988  Eight Thousand Li of Cloud and Moon (八千里路雲和月)  ฉินฮุ่ย  ค.ศ. 1989  A Courageous Clan: Mu Kuei-ying 
(一門英烈穆桂英) Kou Zhun  ค.ศ. 1988  Ba Qian Li Lu Yun He Yue 
(八千里路雲和月) ฉินฮุ่ย  ค.ศ. 1993  เปาบุ้นจิ้น (包青天)  เปา เจิ่ง  ชนะ—รางวัลตุ๊กตาทอง สาขานักแสดงนำชายยอดเยี่ยม ค.ศ. 1994  เทพเจ้าจงขุย (天師鍾馗)  จง ขุย & เปา เจิ่ง   ค.ศ. 1994  เปาบุ้นจิ้น ขุนศึกตระกูลหยาง 
(碧血青天楊家將) เปา เจิ่ง  ค.ศ. 1995  เปาบุ้นจิ้น ฉบับ เอทีวี (新包青天)  เปา เจิ่ง   ค.ศ. 1995  เทพเจ้าจงขุย ตอน ลูกแก้วมังกร (天師鍾馗II)  จงขุย & เปา เจิ่ง   ค.ศ. 1998  Thunderstorm Rider (霹靂菩薩)  Monk Stone   ค.ศ. 2001  เปาบุ้นจิ้น ภาค ออกล้างมลทินทั่วหล้า
Return of Judge Bao (包公出巡) เปา เจิ่ง   also co-ผู้อำนวยการสร้างซีรีส์ ค.ศ. 2003  เปาบุ้นจิ้น ภาค คดีพิสดาร(คดีปริศนา)
Mysterious Cases of Judge Bao 
(包公奇案) || เปา เจิ่ง  ||  ค.ศ. 2007  เปาบุ้นจิ้น ตอน หนูขนทอง
Legends of Bai Yutang 
(包青天之白玉堂傳奇) || เปา เจิ่ง ||  ค.ศ. 2008  เปาบุ้นจิ้น เทพผู้ทรงธรรม (包青天)  เปา เจิ่ง  ร่วมเขียนบทภาพยนตร์ ค.ศ. 2010  เปาบุ้นจิ้น 7 ผู้กล้า 5 ผู้ทรงธรรม 
(包青天之七俠五義) เปา เจิ่ง  ร่วมผลิตภาพยนตร์ ค.ศ. 2011  เปาบุ้นจิ้น หัวใจคุณธรรม 
(包青天之碧血丹心) เปา เจิ่ง  ร่วมผลิตภาพยนตร์ ค.ศ. 2012  เปาบุ้นจิ้น เปิดตำนานศาลไคฟง 
(包青天之開封奇案) เปา เจิ่ง  ร่วมผลิตภาพยนตร์
# ไบโอมาร์คเกอร์
ไบโอมาร์คเกอร์  หรือ ไบโอโลจิคอล มาร์คเกอร์  เป็นซากดึกดำบรรพ์ที่มีโมเลกุลซับซ้อนที่ได้มาจากสารชีวเคมีbiochemical โดยเฉพาะไขมันที่ยังคงอยู่ แสดงให้เห็นถึงสิ่งมีชีวิตนั้น ๆ ไบโอมาร์คเกอร์สามารถวัดได้ทั้งน้ำมันดิบ และ สารสกัดของหินต้นกำเนิดปิโตรเลียม (บิทูเมน) ทำให้สามารถหาความสัมพันธ์ของหินต้นกำเนิดปิโตรเลียมกับน้ำมันดิบ และนักธรณีสามารถแปลความหมายลักษณะเฉพาะของหินต้นกำเนิดปิโตรเลียมได้จากตัวอย่างที่เป็นน้ำมัน Peters, K. E., Walters, C. C. and Moldowan J. M., Biomarkers and Isotopes in the Environment and Human History,2007, xi.

ประโยชน์ของไบโอมาร์คเกอร์
 สามารถให้ข้อมูลของอินทรียวัตถุ (organic matter) ในหินต้นกำเนิด (source rock)
 สภาพแวดล้อมในการตกสะสมตัวและประวัติการตกสะสมตัวของชั้นหิน
 สามารถบอกระดับความร้อนที่เหมาะสม (Thermal maturity) โดยหินหรือน้ำมัน
 สามารถบอกระดับการย่อยสลาย (degree of biodegradation)
 สามารถบอกอายุตามตารางธรณีกาล (geologic time scale)

 ขั้นตอนการวิเคราะห์ไบโอมาร์คเกอร์ 
thumb|Column chromatography

การวิเคราะห์ไบโอมาร์คเกอร์สามารถวิเคราะห์ทั้งน้ำมันดิบ และสารสกัดของหินต้นกำเนิดปิโตรเลียม บิทูเมน โดยมีขั้นตอนดังนี้

 ตัวอย่างที่เป็นหินจะต้องนำมาบดและทำการสกัดก่อน จะได้เป็นบิทูเมน
 นำตัวอย่างน้ำมันดิบ และบิทูเมน มาทำการแยกส่วนที่เป็นยางมะตอยออก 
 นำตัวอย่างที่ได้มาทำการแยกชนิดของสารประกอบไฮโดรคาร์บอนด้วยโครมาโตรกราฟีแบบคอลัมน์ ดังรูปที่ 1 
 แล้วนำมาวิเคราะห์ไบโอมาร์คเกอร์ โดยการวิเคราะห์หาองค์ประกอบของตัวอย่างด้วยเครื่องแก๊สโครมาโตรกราฟี หรือแมสสเปกโตรมิเตอร์ หรือ เครื่องแก๊สโครมาโตรกราฟี-แมสสเปกโตรมิเตอร์ หรือ เครื่องแก๊สโครมาโตรกราฟี-แมสสเปกโตรมิเตอร์-แมสสเปกโตรมิเตอร์ 
  โดยสรุปขั้นตอนตามแผนภาพที่ 1
thumb|แผนภาพที่ 1 ขั้นตอนการวิเคราะห์ไบโอมาร์คเกอร์ 

 ตัวอย่างของไบโอมาร์คเกอร์ 
 สเตอเรน (Steranes)
 ไตรเทอเพน (Triterpanes)
 พอร์ไฟรีน (Porphyrin)
 แกมม่าเซอเรน (Gammacerane)
 เบต้า-แคโรเทน (β-carotane)